**L’Oréal overtager Logocos Naturkosmetik AG**



Paris, 1. august 2018: L’Oréal har underskrevet en aftale om at overtage **Logocos Naturkosmetik AG**, den tyske pioner inden for naturlig kosmetik, med bl.a. mærkerne Logona og Sante. Alle firmaets mærker er veganske, og i en række produkter bruges deres egne planteekstrakter og naturlige ingredienser fra økologisk dyrkning.

Logocos Naturkosmetik blev grundlagt i 1978 af en naturlæge. Firmaet ligger i Hanover og beskæftiger ca. 340 medarbejdere. I 2017 var omsætningen på 59 millioner euros i Tyskland og andre europæiske lande.

**Logona** tilbyder hårpleje, hårfarve, hudpleje og personlig pleje; produkterne forhandles i specialhandlen, især i øko-butikker i det øvre prissegment for dedikerede forbrugere af naturlig kosmetik. **Sante** tilbyder hårpleje, hudpleje, personlig pleje og makeup og forhandles mest i dagligvare-handelen til tilgængelige priser til unge og trendy forbrugere.

International direktør for L’Oréals Division for den brede distribution **Alexis Perakis-Valat** sagde: *’Med Logocos får divisionen to autentiske og certificeret naturlige mærker foruden en enestående ekspertise fra en verdensomspændende pioner på markedet for økologisk skønhed. I tråd med L’Oréals strategi om at ’gribe en spirende tendens’ styrker købet divisionens position inden for en trend som i dag er stigende’*.

**Fabrice Megarbane**, Direktør for L’Oréal Tyskland sagde *’L’Oréal Tyskland er meget begejstret for at opnå ekspertise inden for naturkosmetik på et af de markeder i Europa, hvor trenden for økologisk kosmetik er stærkest’.*

L’Oréal planlægger at udbrede salget af Logocos Naturkosmetiks mærker internationalt. Opkøbet forventes færdiggjort om nogle få måneder efter de sædvanlige lovmæssige godkendelser.

L’Oréal har arbejdet passioneret med skønhed i mere end 100 år. Med sin enestående portefølje på 34 internationale og meget forskellige mærker var virksomhedens omsætning i 2017 på 26,02 milliarder euros, og den beskæftiger 82.600 medarbejdere verden over. Som verdens førende beauty virksomhed findes L'Oréal i alle distributionskanaler: den brede distribution, stormagasiner, apoteker, frisørsaloner, i travel retail, on-line og med egne forretninger for visse mærker.  
Forskning og innovation og et dedikeret forsker team på 3.885 medarbejdere er grundstenen i L'Oréals strategi, som er at leve op til alle behov for skønhedsprodukter i hele verden. L'Oréals nye bæredygtighedsmål pr 2020 'Sharing beauty with all' definerer ambitiøse målsætninger for bæredygtig udvikling i hele virksomhedens værdikæde.[www.loreal.com](http://www.loreal.com/)

I Danmark beskæftiger L’Oréal 450 medarbejdere på det nordiske hovedkontor i København samt firmaets distributionscentral i Greve.

**Pressekontakt**: L’Oréal Danmark: Sonja Christensen, [sonja.christensen@loreal.com](mailto:sonja.christensen@loreal.com), tlf. 2013 6025